ଜରାୟୁଗ୍ରୀବା ଇଣ୍ଟ୍ରାଏପିଥେଲିଆଲ୍ ନିଓପ୍ଲାସିଆ

ଜରାୟୁଗ୍ରୀବା ଇଣ୍ଟ୍ରାଏପିଥେଲିଆଲ୍ ନିଓପ୍ଲାସିଆ ( CIN ), ଯାହା ସର୍ଭିକାଲ୍ ଡିସପ୍ଲାସିଆ ଭାବରେ ମଧ୍ୟ ଜଣାଶୁଣା, ରୋଗରେ ଗର୍ଭାଶୟ ଗ୍ରିବା ପୃଷ୍ଠରେ ଥିବା ଜୀବକୋଷଗୁଡ଼ିକର ଅସ୍ୱାଭାବିକ ବୃଦ୍ଧି ହୁଏ ।[1]  ଏହା କର୍କଟ ରୋଗ ନୁହେଁ, କିନ୍ତୁ ସମୟ କ୍ରମେ ଏହା ଗର୍ଭାଶୟ କର୍କଟରେ ପରିଣତ ହୋଇପାରେ ।[1] [2] ଏହାର ଲକ୍ଷଣ ଦେଖାଯାଏ ନାହିଁ ।[2]

ଏହା ସାଧାରଣତ କେତେକ ପ୍ରକାରର ମାନବ ପାପିଲୋମାଭୂତାଣୁ ସଂକ୍ରମଣ (ଏଚପିଭି/ HPV) ଯୋଗୁ ହୋଇଥାଏ । ଯଦିଓ ଅଧିକାଂଶ ଏଚପିଭି ସଂକ୍ରମଣ ସମସ୍ୟା ସୃଷ୍ଟି ନକରି ଆପେ ସମାଧାନ କରେ, କିନ୍ତୁ ଅବିରତ ରହିଲେ ଅଧିକ ବିପଦ ସଙ୍କଟ ରହେ ।   ପ୍ୟାପ ଟେଷ୍ଟ କିମ୍ବା କଲ୍ପୋସ୍କୋପିଦ୍ୱାରା ରୋଗ ସନ୍ଦେହ କରାଯେ ଓ ତନ୍ତୁ ବାୟୋପ୍ସି କରି ନିଶ୍ଚିତ କରାଯାଇଥାଏ । ଏହା ୧–୩ ସ୍କେଲରେ ଗ୍ରେଡ୍ ହୋଇଛି, ସିଆଇଏନ ୧ ସାଧାରଣତ ଅଳ୍ପ ଗ୍ରେଡ୍ ହୁଏ(LSIL) ଏବଂ ୨ କିମ୍ବା ୩ ଥିଲେ ଉଚ୍ଚ-ଗ୍ରେଡ୍ ସ୍କ୍ୱାମସ୍ ଇଣ୍ଟ୍ରାଏପିଥେଲିଆଲ୍ ଆଘାତ (HSIL) ହୋଇପାରେ ।

ସିଆଇଏନ ୧ର ମାମଲା ସାଧାରଣତଃ ଚିକିତ୍ସା ଆବଶ୍ୟକ କରେ ନାହିଁ କାରଣ ସେମାନେ ସାଧାରଣତ  ନିଜେ ସମାଧାନ କରନ୍ତି |  ଅସ୍ୱାଭାବିକ କୋଷଗୁଡିକ ଅପସାରଣ କରି କିମ୍ବା ଏହା ଅଗ୍ରଗତି କରୁଛି କି ନାହିଁ ଦେଖିବା ପାଇଁ ସିଆଇଏନ ୨ ପରିଚାଳିତ ହୋଇପାରେ ।  ସିଆଇଏନ୩ ଶୀଘ୍ର ଅପସାରଣ କରାଯିବା ଉଚିତ୍ । ଅପସାରଣର ସବୁଠାରୁ ସାଧାରଣ ପଦ୍ଧତି ହେଉଛି ଏହାକୁ ଏକ କୋନ ଆକୃତିର ଏକ ଖଣ୍ଡ  କାଟିବା ଦ୍ୱାରା; ଯଦିଓ ଲେଜର ଥେରାପି, କ୍ରାୟୋଥେରାପି ଏବଂ ହିଷ୍ଟେରେକ୍ଟୋମି ଅନ୍ୟ ବିକଳ୍ପ ଅଟେ । ପ୍ରତିଷେଧରେ ଯୌନ ସମ୍ପର୍କ ନ ରଖିବା କିମ୍ବା ନିରାପଦ ଯୌନ ଅଭ୍ୟାସ କରିବା ଏବଂ ଏଚପିଭି ଟୀକା ନିଆ ଯାଇପାରେ ।

ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ ୫୦,୦୦୦ ଲୋକଙ୍କର ନୂତନ ରୋଗ ନିର୍ଣ୍ଣୟ କରାଯାଏ । ଏହା ସାଧାରଣତ ୩୦ ବର୍ଷ ବୟସରେ ହୁଏ । ଏଚପିଭି ବିରୋଧରେ ବ୍ୟାପକ ଟୀକାକରଣ କଲେ ଏହି ହାର ୯୦%ରୁ ଅଧିକ ହ୍ରାସ ପାଇବ ବୋଲି ଆକଳନ କରାଯାଇଛି । ଅବସ୍ଥା ପ୍ରଥମେ ୧୮୮୮ରେ ବର୍ଣ୍ଣନା କରାଯାଇଥିଲା; ଯଦିଓ ସେମାନେ କର୍କଟରେ ପରିଣତ ହୋଇପାରିବା ସମ୍ଭାବନା କେବଳ ୧୯୦୦ ଦଶକ ଶେଷରେ ନିର୍ଣ୍ଣୟ କରାଯାଇଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki